  Майя Бывальцева 3-тӥ куарусёнэ, Терроризмен нюръяськонын огазеяськон нуналэ, Бесланын быремъёсты буре ваёнъя «Капля жизни» огъяросси ужрад Ижкарын но ортчоз. Кызьы ивортӥз Удмуртиысь тӧролэн но кивалтэтлэн пресс-службазы, 11 часын Нылпи творчествоя юрт вӧзысь паркын, ожгарчиослы-интернационалистъёслы синпелет азьын, митинг кутскоз. 14 ар талэсь азьло, 2004-тӥ арын куарусёнэ, Уйпал Осетиысь школаын террористъёс кӧня ке сю адямиосты быдтӥзы, тросэз соос пӧлысь – нылпиос. Заложникъёсты куинь нунал ӵоже вутэк возизы. «Капля жизни» ужрадэ пыриськисьёс бырем муртъёслы ву сётозы кадь. Юнме шорысь быремъёсты буре вайыны вань мылкыд карисьёсты ӧтё. Митинг бере люкаськем калык кипыдэсысьтызы вуэн писпуосты но сяськаосты киськалозы.  Тегъёс: Мерлык Ижкар Терроризм нылпиос Удмуртия буреваён  